बॉलीवुड के हॉट कपल्स में से एक दीपिका पादुकोण और रणवीर सिंह अपनी शादी को लेकर आए दिन चर्चा में रहते हैं। इस कपल की शादी को लेकर कई अफवाहें भी सामने आ चुकी हैं और हो भी क्यों ना आज के समय में दोनों ही बॉलीवुड के टॉप एक्टर्स में से एक हैं। इन्हीं अफवाहों के बीच दीपिका-रणवीर के फैंस के लिए एक खुशखबरी सामने आई है। एक रिपोर्ट के मुताबिक दोनों इसी साल शादी के बंधन में बंधने वाले हैं। बताया जा रहा है कि यह कपल इटली या बैंगलौर में शादी करने वाले हैं। इतना ही नहीं सुनने में तो ये भी आ रहा है कि शादी दक्षिण भारतीय रीति-रिवाजों से बैंगलौर-इटली दोनों ही जगह हो सकती है।